Mlieko v tehotenstve a jeho vplyv na váhu bábätka
Dobry deň,môže pitie mlieka V tehotenstve Spôsobovať Väčšiu váhu babatka než by malov danom Týždni mať? Mám aj tehu.cukrovku ale hodnoty Vždy v norm. Ďakujem
Dobrý deň,
ďakujeme za Vašu otázku.
Tehotné ženy by sa mali snažiť konzumovať pestrú, vyváženú a biologicky hodnotnú stravu s osobitným zreteľom na dostatočný príjem železa a kyseliny listovej. Počas tehotenstva sa odporúča obmedziť príjem niektorých rizikových nutričných faktorov, medzi ktoré zaraďujeme kofeín a alkohol. Nepriaznivý vplyv na pôrodnú hmotnosť novorodenca majú rôzne faktory, dokonca aj telesná hmotnosť matky pred počatím (ideálne je BMI 20-25). Samotné mlieko nie je uvádzané ako riziková potravina vplývajúca na pôrodnú hmotnosť. Merania dieťaťa v gravidite sú orientačné, pokiaľ sa však bábätko javí byť väčšie, dôvodom môže byť samotný gestačný diabetes mellitus, ktorý môže patriť medzi dôvody vyššej pôrodnej hmotnosti novorodencov. Bližšie informácie Vám podajú na pravidelnej lekárskej kontrole.
Prajem pekný zvyšok dňa.
S pozdravom
PharmDr. Veronika Kiabová